Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5848

236. cikk A 238. cikkben említett árösszehangolás érdekében történő első lépést megelőzően a Portugáliában alkalmazandó árakat a szóban forgó ágazat piacának közös szervezésében meghatározott szabályokkal összhangban, a Portugáliában a korábbi nemzeti rendszer alapján rögzített áraknak megfelelő szinten rögzítik, az egyes termékek esetében meghatározandó reprezentatív időszakra. Amennyiben azonban az előző albekezdés alkalmazása azt eredményezné, hogy a portugál árakat a közös árnál magasabb szinten rögzítik, a portugál árak rögzítéséhez elfogadandó szint a Portugáliában a korábbi nemzeti szabályozás értelmében az 1985/86. gazdasági évre rögzített áraknak felel meg, amelyeket az érintett termék gazdasági évének kezdetén érvényes átváltási arány segítségével váltanak át ECU-re. Ha valamely adott termékre vonatkozóan nincs meghatározott portugál ár, a Portugáliában alkalmazandó árat a portugál piacokon egy meghatározandó reprezentatív időszak során ténylegesen regisztrált árak alapján számítják ki. Ha azonban a portugál piac egyes termékeire vonatkozóan nem állnak rendelkezésre árral kapcsolatos adatok, a Portugáliában alkalmazandó árat a jelenlegi Közösségben hasonló termékek vagy hasonló termékcsoportok, illetve az adott termékekkel versenyben álló termékek ára alapján számítják ki.

Source: https://magyarkozlony.hu/hivatalos-lapok/f4a47c4158b2eb59c5b440f523997426d1c70adc/dokumentumok/f626c1259cf359d27859685440be3f028eb56a15/letoltes